section_heading: Pohod
paragraph_text: Vijest o tome poslali su iz Jajca sva trojica kraljevih zapovjednika u kojoj su obavijestili kralja o svojem četovanju s Turcima. Izvijestili su da su došli do Vrhbosne, a da o njihovom dolasku nije niti paša niti itko drugi slutio. Paša je pred njima pobjegao u velike planine, a oni ostadoše pod gradom tri dana. Treći dan otstupili su i dali čitav grad i okolicu popaliti uzevši sa sobom pašino blago.